
H O T Ă R Â R E A Nr.44
 Din 15 aprilie 2021
Privind constituirea comisiei de selecție a unui nou membru pentru Consiliul de Administrație al Ocolului Silvic Brătcuţa R.A Bratca.

Având în vedere:

- Adresa Ocolului Silvic Brătcuţa R.A Bratca nr.955/25.03.2021 a Ocolului Silvic „Brătcuţa” R.A Bratca, prin care se solicită demararea procedurilor de selecţie a unui nou membru pentru Consiliul de Administrație al Ocolului Silvic Brătcuţa R.A Bratca, ca urmare a demisiei d-lui Horga Ioan, începând cu data de 01.03.2021.

- Referatul de aprobare inițiat de primarul Comunei Bratca, înregistrat sub nr.956/25.03.2021 cu privire la propunerea de constituire a comisiei de selecție a unui nou membri pentru Consiliul de Administrație al Ocolului Silvic Brătcuţa R.A Bratca.
- Raportul de specialitate înregistrat sub nr.957/25.03.2021 întocmit de Secretarul general al Comunei Bratca, cu privire la propunerea de constituire a comisiei respectiv de selecție a unui nou membru pentru Consiliul de Administrație al Ocolului Silvic Brătcuţa R.A Bratca.

- avizele comisiilor de specialitate din cadrul Consiliului local al comunei Bratca;

Ținând seama de prevederile:

- H.C.L nr.56/16.11.2004 cu privire la înfiinţarea Ocolului Silvic “Brătcuţa”-Bratca, ca Regie Publică Locală cu specific exclusiv silvic.
- art.5, art.8 alin.1), art.28 şi art.29 din O .U.G nr.109/2011 privind guvernanţa corporativă a întreprinderilor publice, cu modificările și completările ulterioare.
- art.10 alin.1) și alin.2) lit.b), art.12 alin.1) din Legea 46/2008 Codul silvic, republicată, cu modificările și completările ulterioare. 
- art.129 alin.2) lit.a), alin.3) lit.c) din O.U.G nr.57/2019 privind Codul administrativ.
În baza prevederilor art.139 alin.1), alin.3) lit.a) și art.196 alin.1) lit.a) din O.U.G nr.57/2019 privind Codul administrativ.

Cu 13 voturi pentru, 0 abțineri și 0 voturi împotrivă.

CONSILIUL LOCAL AL COMUNEI BRATCA   H O T Ă R Ă Ş T E :

 Art.1 - Se aprobă constituirea comisiei de selecție a unui nou membru pentru Consiliul de Administrație al Ocolului Silvic Brătcuţa R.A Bratca, după cum urmează:
- D-nul Suciu Alexandru, consilier local al Comunei Bratca;

- D-nul Butiri Viorel, consilier local al Comunei Bratca;

- D-nul Micula Ionel, consilier local al Comunei Bratca.
Art.2 - Prezenta hotărâre se comunică cu Instituţia Prefectului Judeţului Bihor, primarul comunei Bratca, O.S.Brătcuţa R.A, iar un exemplar se păstrează la dosarul de şedinţă.


Art.3 - Cu urmărirea ducerii la îndeplinire a prezentei hotărâri se încredinţează  primarul comunei Bratca și conducerea O.S.Brătcuţa R.A. Bratca.

